CELEX: 32018D1536
Language: da
Date: 2018-10-09 00:00:00
Title: Rådets afgørelse (EU) 2018/1536 af 9. oktober 2018 om den holdning, som på Den Europæiske Unions vegne skal indtages i Udvalget for Offentlige Udbud til Australiens tiltrædelse af den reviderede aftale om offentlige udbud

15.10.2018   
               
               
                  DA
               
               
                  Den Europæiske Unions Tidende
               
               
                  L 257/26
               
            
         RÅDETS AFGØRELSE (EU) 2018/1536
         af 9. oktober 2018
         om den holdning, som på Den Europæiske Unions vegne skal indtages i Udvalget for Offentlige Udbud til Australiens tiltrædelse af den reviderede aftale om offentlige udbud
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Australien anmodede den 2. juni 2015 om at tiltræde den reviderede aftale om offentlige udbud (»den reviderede GPA-aftale«).
                  
               
                     (2)
                  
                  
                     Australiens forpligtelser vedrørende de områder, der dækkes, er fastlagt i landets endelige tilbud, som blev forelagt parterne i den reviderede GPA-aftale (»partnerne«) den 7. marts 2018.
                  
               
                     (3)
                  
                  
                     Selv om tilbuddet fra Australien er vidtrækkende, dækker det ikke alle områder. Det er derfor passende at indføre visse undtagelser, der er specifikke for Australien, i forbindelse med områder, der dækkes af Unionen. Disse specifikke undtagelser, som fremgår af tillægget til denne afgørelse, bliver en del af vilkårene for Australiens tiltrædelse af den reviderede GPA-aftale og vil blive afspejlet i den afgørelse, der vedtages af Udvalget for Offentlige Udbud (»GPA-udvalget«) om Australiens tiltrædelse.
                  
               
                     (4)
                  
                  
                     Australiens tiltrædelse af den reviderede GPA-aftale ventes at bidrage positivt til en yderligere liberalisering af markederne for offentlige udbud internationalt.
                  
               
                     (5)
                  
                  
                     I artikel XXII, stk. 2, i den reviderede GPA-aftale fastlægges det, at ethvert medlem af WTO kan tiltræde den reviderede GPA-aftale på vilkår, der skal aftales mellem den pågældende medlemsstat og parterne, og disse vilkår anføres i en afgørelse truffet af GPA-udvalget.
                  
               
                     (6)
                  
                  
                     Det er derfor hensigtsmæssigt at fastlægge den holdning, som på Unionens vegne skal indtages i GPA-udvalget i forbindelse med Australiens tiltrædelse —
                  
               VEDTAGET DENNE AFGØRELSE:
         
            Artikel 1
            Den holdning, som på Unionens vegne skal indtages i Udvalget for Offentlige Udbud, er at godkende Australiens tiltrædelse af den reviderede aftale om offentlige udbud, jf. dog de specifikke tiltrædelsesvilkår, som anført i tillægget til denne afgørelse.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 9. oktober 2018.
            
               
                  På Rådets vegne
               
               E. KÖSTINGER
               
                  Formand
               
            
         
      
      
         
            Tillæg
            
               EU'S VILKÅR FOR AUSTRALIENS TILTRÆDELSE AF GPA
            
            Ved Australiens tiltrædelse af aftalen om offentlige udbud:
            
                        —
                     
                     
                        affattes punkt 3 i afsnit 2 (»EU-medlemsstaternes centraladministrative ordregivende myndigheder«) i bilag 1 til tillæg I »Den Europæiske Unions forpligtelser« således:
                        
                           
                                       »3.
                                    
                                    
                                       For varer, tjenesteydelser, leverandører og tjenesteydere fra USA, Canada, Japan, Hongkong (Kina), Singapore, Korea, Armenien, Det Særskilte Toldområde Taiwan, Penghu, Kinmen og Matsu, New Zealand og Australien — Udbud fra følgende centraladministrative ordregivende myndigheder, forudsat de ikke er markeret med en asterisk.«
                                    
                                 
                     
                  
                        —
                     
                     
                        foretages følgende ændring af note 2 i noterne til bilag 1 til tillæg I »Den Europæiske Unions forpligtelser«:
                        
                           
                                       »2.
                                    
                                    
                                       Bestemmelserne i artikel XVIII finder ikke anvendelse på leverandører og tjenesteydere fra Japan, Sydkorea, USA og Australien ved bestridelse af kontrakter indgået med en leverandør eller tjenesteyder fra andre parter end de ovenfor nævnte, som er små eller mellemstore virksomheder ifølge de relevante bestemmelser i EU-retten, før EU finder det godtgjort, at de ikke længere anvender diskriminerende foranstaltninger til fordel for bestemte indenlandske små virksomheder og minoritetsejede virksomheder.«
                                    
                                 
                     
                  Ved Australiens tiltrædelse af aftalen om offentlige udbud:
            
                        —
                     
                     
                        indsættes følgende litraer efter litra g) i note 1 i noterne til bilag 2 til tillæg I »Den Europæiske Unions forpligtelser«:
                        
                           
                                       »h)
                                    
                                    
                                       udbud fra regional- og lokaladministrative ordregivende myndigheder (ordregivende myndigheder i de administrative enheder, der er opført under NUTS 2 og 3, og mindre administrative enheder som omhandlet i forordning (EF) nr. 1059/2003 (med efterfølgende ændringer)) med hensyn til varer, tjenesteydelser, leverandører og tjenesteydere fra Australien
                                    
                                 
                                       i)
                                    
                                    
                                       udbud på mellem 355 000 og 200 000 SDR fra regionaladministrative ordregivende myndigheder og på mellem 400 000 og 200 000 SDR fra offentligretlige organer, der er omfattet af dette bilag, for varer og tjenesteydelser til leverandører og tjenesteydere fra Australien
                                    
                                 
                                       j)
                                    
                                    
                                       udbud fra ordregivende enheder, der er omfattet af dette bilag, for:
                                       
                                                   i)
                                                
                                                
                                                   motorkøretøjer som beskrevet i nedenstående kapitler i den kombinerede nomenklatur (KN):
                                                   
                                                               8702
                                                            
                                                            
                                                               Motorkøretøjer til befordring af mindst ti personer (inklusive føreren)
                                                            
                                                         
                                                               8703
                                                            
                                                            
                                                               Personmotorkøretøjer og andre motorkøretøjer, hovedsagelig konstrueret til personbefordring (undtagen motorkøretøjer henhørende under pos. 8702), herunder stationcars og racerbiler
                                                            
                                                         
                                                               8704
                                                            
                                                            
                                                               Motorkøretøjer til godsbefordring
                                                            
                                                         
                                                               8705
                                                            
                                                            
                                                               Motorkøretøjer til specielle formål, undtagen motorkøretøjer hovedsagelig konstrueret til person- eller godsbefordring (fx bugseringsvogne, autokraner, brandbiler, betonblandevogne, gadefejevogne, vandingsvogne, værkstedsvogne og vogne med røntgenudstyr)
                                                            
                                                         
                                                               8711
                                                            
                                                            
                                                               Motorcykler (herunder knallerter) og cykler med hjælpemotor, også med sidevogn; sidevogne
                                                            
                                                         
                                                               8713
                                                            
                                                            
                                                               Invalidekøretøjer, også med motor eller anden fremdrivningsmekanisme
                                                            
                                                         
                                             
                                                   ii)
                                                
                                                
                                                   komponenter til motorkøretøjer som beskrevet i nedenstående kapitler i den kombinerede nomenklatur (KN):
                                                   
                                                               8706 00
                                                            
                                                            
                                                               Chassiser med motor til motorkøretøjer henhørende under pos. 8701-8705
                                                            
                                                         
                                                               8707
                                                            
                                                            
                                                               Karrosserier og førerhuse til motorkøretøjer henhørende under pos. 8701-8705
                                                            
                                                         
                                                               8708
                                                            
                                                            
                                                               Dele og tilbehør til motorkøretøjer henhørende under pos. 8701-8705
                                                            
                                                         
                                                               8714
                                                            
                                                            
                                                               Dele og tilbehør til køretøjer henhørende under pos. 8711-8713
                                                            
                                                         
                                                               8716
                                                            
                                                            
                                                               Påhængsvogne og sættevogne; andre køretøjer uden fremdrivningsmekanisme; dele dertil
                                                            
                                                         
                                             med hensyn til leverandører og tjenesteudbydere fra Australien.«
                                    
                                 
                     
                  
                        —
                     
                     
                        foretages følgende ændring af note 2 i noterne til bilag 2 til tillæg I »Den Europæiske Unions forpligtelser«:
                        
                           
                                       »2.
                                    
                                    
                                       Bestemmelserne i artikel XVIII finder ikke anvendelse på leverandører og tjenesteydere fra Japan, Sydkorea, USA og Australien ved bestridelse af kontrakter indgået med en leverandør eller tjenesteyder fra andre parter end de ovenfor nævnte, som er små eller mellemstore virksomheder ifølge de relevante bestemmelser i EU-retten, før EU finder det godtgjort, at de ikke længere anvender diskriminerende foranstaltninger til fordel for bestemte indenlandske små virksomheder og minoritetsejede virksomheder.«
                                    
                                 
                     
                  Ved Australiens tiltrædelse af aftalen om offentlige udbud indsættes følgende litraer efter litra r) i note 6 i noterne til bilag 3 til tillæg I »Den Europæiske Unions forpligtelser«:
            
               
                           »s)
                        
                        
                           udbud fra ordregivende enheder inden for:
                        
                     
                           i)
                        
                        
                           produktion, transport eller distribution af drikkevand, som er omfattet af dette bilag
                        
                     
                           ii)
                        
                        
                           produktion, transport eller distribution af elektricitet, som er omfattet af dette bilag
                        
                     
                           iii)
                        
                        
                           lufthavnsfaciliteter, som er omfattet af dette bilag
                        
                     
                           iv)
                        
                        
                           søhavne eller havne ved indre vandveje eller andre terminalanlæg, der er omfattet af dette bilag
                        
                     
                           v)
                        
                        
                           befordring med bybane, sporvogn, trolleybus eller bus, som er omfattet af dette bilag og og
                        
                     
                           vi)
                        
                        
                           transport med jernbane, som er omfattet af dette bilag
                        
                     for så vidt angår varer, tjenesteydelser, leverandører og tjenesteydere fra Australien.«